Լուի Վիթոն

[մինի|320x320փքս|Լուի Վիթոնի շէնքը՝ [Փարիզ, Շանզէլիզէ պողոտային վրայ:]]
**Լուի Վիթոն** (), ֆրանսական նորաձեւութեան տուն, որ ունի ճամպրուկներու, պայուսակներու, նորաձեւ հագուստներու, զարդեղէնի եւ ժամացոյցներու լայն տեսականի ։

## Ընկերութեան հիմնադիր Լուի Վիթոնը
ձախից|մինի|Լուի Վիթոն
Լուի Վիթոն ծնած է 1821-ին, Ժուրայի Անշէ քաղաքին մէջ։ Փոքր տարիքին ան սորված է օգտագործել իր հօր ատաղձագործական գործիքները։ 

10 տարեկանին մահացած է իր մայրը, որ գլխարկագործ էր։ Շուտով  կորսնցուցած է նաեւ հայրը։ Խորթ մօր հետ հարցեր ծագած են, որուն պատճառով 13 տարեկանին Լուի ձգած է տունը եւ, երկու տարուան ընթացքին ոտքով կտրած է 400 Քմ եւ հասած՝ Փարիզ։ 

1837-ին, ան աշխատանքի ընդունուած է ճամբորդական պայուսակներ պատրաստող վարպետի մը քով։ Այդ օրերուն ճամպրուկներ դեռ չկային։ Զանոնք կը նախագծէ եւ կը ստեղծէ ինքը՝ Լուին։ Անոր առաջարկած ճամպրուկները յեղաշրջում կը կատարեն ոչ միայն նորաձեւութեան ոլորտին մէջ, այլեւ՝ ամէնուր։

1854-ին ան կը հիմնէ իր  առեւտուրի տունը։ձախից|մինի|Լուի Վիթոն, Շանզէլիզէ, Փարիզ
## Հօր գործին հետեւորդները
Լուիի զաւակները կը շարունակեն իր գործը։ Ժորժ Վիթոն ընկերութիւնը կը ստանձնէ 1892-ին։ Ան կը ստեղծէ *Louis Vuitton* նշանակը, ինչպէս նաեւ ընկերութեան առաջին պայուսակը, որ կարուած էր կտաւէ եւ նախատեսուած՝ աղտոտ սպիտակեղէնը ճամպրուկին մէջ պահելու համար։
մինի|Լուի Վիթոն սնտուկներ եւ պայուսակներ
Վերջինս Լուի Վիթոն վաճառանիշը կը դարձնէ միջազգային` տարբեր երկիրներու մէջ աշխուժօրէն ցուցադրութիւններու մասնակցելով:

1914-ին Փարիզի Շանզէլիզէ պողոտային վրայ կը բացուի Լուի Վիթոն վաճառատունը, որ կը դառնայ աշխարհի ամէնէն մեծ վաճառատունը` ճամբորդական պայուսակներու վաճառքի գծով:

Մինչեւ Ա. Համաշխարհային պատերազմ, Լուի Վիթոն խանութներ կը բացուին նաեւ Լոնտոնի, Պոմպէյի, Ուաշինկթոնի, Նիւ Եորքի եւ Պուենոս Այրեսի մէջ:

1936-ին ընկերութիւնը կը գլխաւորէ Կասթոն Լուի Վիթոնը։

Համաշխարհային Բ. պատերազմի ընթացքին, Լուի Վիթոնի գործունէութեան մասին տեղեկութիւններ չեն պահպանուած: Պատերազմի աւարտէն էտք, ընկերութիւնը ստիպուած էր երկար աշխատիլ`իր երբեմնի համբաւը վերկանագնելու համար:

1989-ին Լուի Վիթոն արդէն 130 խանութ ունէր: 
[ձախից|մինի|[Իտալիա|Իտալիոյ, Հռոմի վաճառասրահը]]
1990-ականներուն, ընկերութիւնը կը գլխաւորէ Իվ Կարշելը, իսկ 1997-ին` Մարք Ճէյքըպսը: Վերջինիս շնորհիւ, 1998-ին, «LV» -ն կը հրապարակէ իր առաջին հագուստեղէնի հաւաքածոն, զարդեր, կօշիկներ եւ ժամացոյցներ:

Ինչպէս 150 տարի առաջ, այսօր եւս Լուի Վիթոնի ճամպրուկները կը պատրաստուին ձեռքով, որուն իրականացման համար կը տրամադրուի շուրջ 30 ժամ: 

Ընկերութիւնը երբեք զեղչ վաճառքներու չի ձեռնարկեր եւ «duty-free» խանութներու մէջ իր արտադրութիւնները չի վաճառեր:

## Պատկերասրահ

File:Via Nassa 31 Lugano 2.JPG|Լուկանօ, Զուիցերիա.
File:Louis vuitton houston.jpg|Թեքսաս, ԱՄՆ.
File:Louis Vuitton Moskau.jpg|Մոսկուա, Ռուսիա.
File:Night Ekaterinburg Louis Vuitton.jpg|Էքաթընպուրկ, Ռուսիա.
File:Louis Vuitton The Landmark Hong Kong.jpg|Հոնկ Քոնկ, Չինաստան.
File:Louis Vuitton Kobe Maison04s5s3200.jpg|Քոպէ, Ճափոն.
File:Louis Vuitton Ginza Namiki St.jpg|Թոքիօ, Ճափոն.
File:Louis Vuitton Store in Omotesando.jpg|Թոքիօ, Ճափոն.
File:Louis Vuitton Florence 0002.JPG|Ֆլորանս, Իտալիա.
File:Milan - Galerie Vittorio Emanuele II.jpg|Միլանօ, Իտալիա
File:Lighted polyhedral building Louis Vuitton in Singapore.jpg| Սինկափուր
File:Ted Noten Grandma's Bag Revisited 2009.jpg
Image:HK CH LV Landmark 60421.jpg|
Image:HK CH LV Landmark 60421 2.jpg|
Image:HK CH LV Landmark 60421 1.jpg|


## Ծանօթագրութիւններ